stanford-oval/wikipedia huggingface dataset:
מתמטיקאי
פעילות המתמטיקאי

מתמטיקאים פעילים באוניברסיטאות, בהוראה ובמחקר בענפי המתמטיקה הרבים. כמו ברוב תחומי המחקר האקדמי, העוסק במחקר מתמטי נדרש בדרך כלל להשלים תואר שלישי. בניגוד למדעים אחרים, שעוסקים בתיאור העולם הגשמי, המתמטיקה עוסקת בהסקת טענות חדשות, הנקראות משפטים, מתוך טענות אחרות אשר הוכחו כבר, או מתוך משפטים יסודיים הנקראים אקסיומות. הוכחת הטענות מתבצעת בחשיבה לוגית בלבד, ללא שימוש בתימוכין ניסיוניים. התוצר העיקרי של מתמטיקאים העוסקים במחקר הוא הוכחות, המתפרסמות בצורת מאמרים בכתבי-עת מתמטיים. לעיתים מסתפקים המתמטיקאים, מחוסר הוכחות, בהעלאת השערה, ומותירים לעמיתיהם את מלאכת ההוכחה של השערה זו, או הפרכתה.
על טיבו המיוחד (והמנוגד לתדמיתו הציבורית) של המחקר המתמטי עמד נחמן גבעולי:
"המתימטיקה היא עיסוק "פוליטי" וסובייקטיבי ביותר; בעוד שתקפות עבודתו של המתימטיקן ניתנת לשיפוט אובייקטיבי, ערכה נקבע רק על-ידי השבחים שהיא זוכה לה מפי עמיתיו."
בנוגע למתמטיקאים התפתח פולקלור והומור רב, הכולל בדיחות מקצוע, משחקי מילים וקריקטורות. הומור זה מתייחס בדרך כלל לנטייתם של המתמטיקאים להפשטה, דקדקנות לוגית, שיטות ההוכחה והעבודה שלהם וכן שימוש בחישובים ארוכים ומסובכים. המתמטיקאים גודפרי הרולד הארדי ופאול ארדש היטיבו לקלוע לסטריאוטיפ של המתמטיקאי העיוני הטהור המנותק מהעולם.
עם זאת, מתמטיקאים פעילים גם בתעשיית ההיי-טק והפיננסים, בעיקר בפיתוח של אלגוריתמים מתקדמים ובניית מודלים מתמטיים שיתארו בעיה מהמציאות ויספקו תובנות כיצד לפתור אותה בצורה המיטבית. כמעסיק הגדול ביותר של מתמטיקאים בעולם נחשב ה-NSA, ארגון מודיעין אותות של ארצות הברית, הנזקק למתמטיקאים לשם פענוח תקשורת מוצפנת. חרף חשאיותו הגדולה מעודד ה-NSA בני ובנות נוער לעסוק במתמטיקה, כדי לטפח כוח אדם איכותי שיצטרף לשורותיו. בצה"ל מתמטיקאים משתלבים בממר"ם וביחידות המו"פ והמודיעין, בעיקר ביחידה 8200.
שיעורן של הנשים בקרב המתמטיקאים נמוך למדי. עד המאה העשרים נשים כמעט ולא הופיעו בתולדות המתמטיקה. גם מאמצע המאה העשרים ואילך בולט שיעורן הנמוך של הנשים בקרב בכירי הענף. בקרב 60 הזוכים במדליית פילדס עד שנת 2018 יש רק אישה אחת; בקרב 22 הזוכים בפרס אבל עד שנת 2020 יש רק אישה אחת.
פרסים

פרסים אחדים משמשים למתן הוקרה למתמטיקאים, על הישגיהם המתמטיים. בחלק מהמקרים אלה פרסים ייחודיים למתמטיקאים, ובאחרים הפרס במתמטיקה נכלל במסגרת פרסים הכוללים ענפי מדע רבים. פרסים בינלאומיים עיקריים:
מדליית פילדס, שנוסדה בשנת 1936 ומחולקת בכל 4 שנים, היא הפרס היוקרתי ביותר במתמטיקה.
פרס וולף, שנוסד ב-1978 בישראל, מוענק על-סמך מפעל חיים, וכולל גם פרס במתמטיקה.
פרס אבל, פרס בינלאומי למתמטיקה שנוסד ב-2003.
בישראל נכלל פרס למתמטיקה במסגרת פרס ישראל.
בנוסף לפרסים אלה, הניתנים על הישגים כלליים במחקר המתמטי, מוכרזים לעיתים פרסים לפותר של בעיה פתוחה מסוימת:
פרסים אחדים הוצעו למי שיוכיח את המשפט האחרון של פרמה. (אנדרו ויילס שהצליח במשימה זכה באחד מהם, בנוסף לפרסים כלליים רבים).
במסגרת קידום מכירות של הרומן "הדוד פטרוס והשערת גולדבך" (שיצא לאור גם בעברית, בהוצאת "ספרי עליית הגג"), הכריזו המו"ל של הגרסה האמריקאית והמו"ל של הגרסה הבריטית על פרס של מיליון דולר לראשון שיוכיח את השערת גולדבך במהלך שנתיים שהסתיימו, ללא זוכה, ב-15 במרץ 2002.
לרשימה של שבע בעיות חשובות, בעיות המילניום של מכון קליי, הוכרז בשנת 2000 פרס כספי של מיליון דולר לכל הפותר אחת מהן (אך המתמטיקאי הראשון שפתר אחת משבע בעיות אלה, גרגורי פרלמן, סירב לקבל את הפרס).
ראו גם

רשימת מתמטיקאים שעליהם נכתב ערך בוויקיפדיה
לקריאה נוספת

צבי ארטשטיין, הקשר המתמטי - המתמטיקה של הטבע, הטבע של המתמטיקה והזיקה לאבולוציה, ספרי עליית הגג וידיעות ספרים, 2014, הפרק "הטבע של המחקר התמטי", עמ' 380–421
הערות שוליים

↑  נחמן גבעולי, ‏טבעו המתימטי של הטבע, מחשבות 48, דצמבר 1979, עמ' 38–49
| --- | --- |
בקרת זהויות :  NLI: 987007555885105171  BnF: cb11977904v (data)  GND: 4037945-0  LCCN: sh85082138  NDL: 00571527  NKC: ph122664 
קרל פרידריך גאוס, מגדולי המתמטיקאים בכל הזמנים.
קארן אולנבק, מתמטיקאית אמריקאית, זוכת פרס אָבֶּל למתמטיקה
מתמטיקה (שיר)

"מתמטיקה" (באנגלית: "Matematika") הוא שיר של הזמרים הישראלים סטפן לגר ונטע ברזילי. הוא יצא לאור כסינגל ב-20 בדצמבר 2022. את השיר כתבו והפיקו ברזילי ולגר לצד רון ביטון והמפיק סתיו בגר.
רקע

ברזילי סיפרה על היכרותה עם לגר בראיון לישראל היום: "סטטיק התחתן והזמין את כולם, ובחתונה הכרתי את סטפן. הייתה לנו כימיה ממש טובה, רקדנו כל הלילה. ומאז ובכל פעם שהיה איזה אירוע חברה שהופענו בו שנינו, העדפתי להיות ליד סטפן כי יש מלא זמן לשרוף מאחורי הקלעים". על הרקע ליצירת השיר סיפרה כי "אפילו לא היה דיבור כזה של לעשות משהו ביחד". היא הוסיפה כי "זה היה בקטע חברי של 'איפה אתה?', 'אני אצל סתיו בגר'. הייתי באזור, נכנסתי לאולפן, והייתה אנרגיה מסוימת שהוציאה את השיר הזה. הכל נבע מזרימה ומאלתור". לדברי ברזילי, השיר "מספר על כוח המשיכה, משיכה מכל סוג שהיא".
וידאו קליפ

הווידאו קליפ לשיר פורסם בערוץ היוטיוב של סטפן לגר ביום צאתו של השיר. הוא בוים על ידי איתמר לידר שירי. באתר מאקו, הושווה הקליפ לזה של "La Fama" של רוסליה ודה ויקנד ותואר כ"קצת פוגע בחגיגה". תוך כחודש, הצליח השיר לצבור מיליון צפיות ביוטיוב.
קבלה ביקורתית

דור מאיר מועלם ממאקו העניק ביקורת חיובית לשיר, באומרו: "יש משהו יפה בחיבור בין נטע לסטפן". הוא ציין לשבח את לגר ואת שילוב העברית והצרפתית בשיר. גם בפרוגי סוקר השיר בחיוב ותואר כ"מטורף".
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ישראל | מדיה פורסט ישראל | 1 |  |
|   ‏‏‏  מצעדים שנתיים (התשפ"ג)> מדינה |   ‏‏‏  מצעדים שנתיים (התשפ"ג)> מצעד |   ‏‏‏  מצעדים שנתיים (התשפ"ג)> מיקום שיא |   ‏‏‏  מצעדים שנתיים (התשפ"ג)>  |
| --- | --- | --- | --- |
|  ישראל | מדיה פורסט ישראל | 20 |  |
הערות שוליים

↑  עמי פרידמן, "האנטישמיות מתגברת כי אנחנו בוחרים לדבר עליה": נטע ברזילי על המתחולל בעולם, באתר ישראל היום, 20 בדצמבר 2022
1 2  ענבר פלד, סיכומוזיקלי: סטפן ונטע לומדים ועומר אדם חושף, באתר פרוגי, ‏5 בנובמבר 2022
1 2 3   סטפן לגר & נטע - מתמטיקה (Prod. by Stav Beger) | Stephane Legar & Netta - Matematika, סרטון בערוץ "Prince STEPHANE LEGAR Official", באתר יוטיוב (אורך: 03:23)
1 2  דור מאיר מועלם, ‏סטפן לגר ונטע ברזילי מוכיחים שגם מתמטיקה יכולה להיות לוהטת, באתר ‏מאקו‏, 29 בדצמבר 2022
↑  מדיה פורסט - המצעד הישראלי השנתי לסיכום שנת תשפ"ג | Mysong By Media Forest, באתר www.mysong.co.il (באנגלית)
| נטע ברזילי |
| --- | --- | --- |
| אלבומי אולפן | הכל עליי |  |
| מיני-אלבומים | Goody Bag • The Best of Netta's Office, Vol. 1 |  |
| סינגלים | "Toy"‏ • "Bassa Sababa"‏ • "Nana Banana"‏ • "Beg"‏ • "Ricki Lake"‏ • "בום" • "Cuckoo"‏ • "אפס מאמץ" • "CEO"‏ • "I Love My Nails"‏ • "Playground Politica"‏ • "מתמטיקה" • "You Spin Me Round (Like a Record)" ‏• "Everything" •‏ "Wonderful & Great" •‏ "Turn Up The Heat" •‏ "נתק אותי" |  |
| השתתפות בסינגלים | "יש לנו את הכוח" • "Moustache" • "מסיבה רעה" |  |
| שירים אחרים | "בלב אחד" |  |
| ערכים קשורים | ישראל באירוויזיון 2018 • אירוויזיון 2018 |  |
סירי סטפן

פרק זה טעון עדכון. אנא תרמו לוויקיפדיה .  הסיבה היא תאריך פטירה - עודכן.
| --- | --- |
אין תמונה חופשית
 לידה:  29 במאי 1938 (בת 86) איסלנד 
 פטירה:  סלפוס
 מדינה:  איסלנד איסלנד
 פרופיל ב-IMDb
 
סירי סטפן (באנגלית: Sirry Steffen;   נולדה 29 במאי 1938 - 1 בפברואר 2020) היא שחקנית איסלנדית.
ביוגרפיה

סטפן נולדה ברייקיאוויק בשם סיגריד גיירסדוטיר (Sigríður Geirsdóttir), לאחר מכן עברה עם הוריה לשוודיה ובגיל שש עשרה שבה למולדתה איסלנד.
ב-1958 סיימה תואר באוניברסיטה.
ב-1959 נבחרה למיס איסלנד.
ב-1960 התחרתה בתחרות מיס אינטרנשיונל הראשונה ונבחרה לסגנית שנייה, היא גם קיבלה את התואר "Miss Photogenic".
לאחר התחרות עברה לארצות הברית ובאמצע שנות השישים חזרה לאיסלנד.
בסוף 1960 הופיעה כמיס איסלנד בסדרה הבלשית "Michael Shayne" ששודרה בNBC.
ב-1961 הופיעה בפרק של קומדיית המצבים "The Tom Ewell Show".
ב-1962 שיחקה בשלושה פרקים של הסדרה הבוורלי הילבילים כעוזרת בית בבית משפחת דרייסדל.
ב-1962 גם שיחקה תפקיד קטן בסרט אודות אדולף היטלר הנקרא "היטלר".
ב-1963 הופיעה בסרט המדע הבדיוני "The Crawling Hand" שם גילמה סטודנטית שוודית הבאה לארצות הברית במסגרת חילופי סטודנטית.
ב-1964 הופיעה בסרט "Bedtime Story" לצד מרלון ברנדו.
ב-1982 הייתה באחד התפקידים הראשיים בסרט "Okkar á milli: Í hita og þunga dagsins" שהתמודד מטעם איסלנד על פרס האוסקר לסרט הזר הטוב ביותר.
סמוק שמפיי

| --- | --- |

 מידע כללי
 תאריך הקמה:  2005 
 נתונים ומידות
 שטח:  18.49 קילומטר רבוע
 מיקום
 מדינה:  גואטמלה גואטמלה
 מיקום:  מחוז אלטה וראפאס 
 קואורדינטות:  15°32′00″N 89°57′40″W﻿ / ﻿15.53333333°N 89.96111111°W﻿ / 15.53333333; -89.96111111
  (למפת גואטמלה מוגדלת) גואטמלה סיטי אנטיגואה פלורס קצאלטננגו קובאן טיקאל פקאיה מקסיקו בליז הונדורס אל סלבדור האוקיינוס השקטסמוק שמפיי(למפת גואטמלה רגילה) גואטמלה סיטי אנטיגואה פלורס קצאלטננגו קובאן טיקאל פקאיה מקסיקו בליז הונדורס אל סלבדור האוקיינוס השקטסמוק שמפיי
 
ברכות בסמוק שמפיי
סמוק שמפיי (בספרדית: Semuc Champey) הוא אזור מוגן במחוז אלטה וראפאס במרכז גואטמלה, סמוך לעיירה לנקין.
האתר בנוי מגשר טבעי של אבן גיר קשה באורך של כ-300 מטרים, מתחתיו זורם נהר הקחאבון, שחצב באבן הרכה יותר. על הגשר עצמו נוצרה סדרה מרהיבה של מפלים וברכות רדודות, בהן זורמים מים לאורך כל השנה. ביער הגשם הטרופי המקיף את האתר זוהו יותר מ-100 מיני ציפורים ועשרות נוספות של מיני יונקים וזוחלים.
ההגעה לסמוק שמפיי בעבר הייתה קשה ומסובכת, אך מאז הכרזתו כאתר לאומי בשנת 1999 יותר ויותר מבקרים מגיעים למקום, שנחשב לאטרקציה תיירותית פופולרית בגואטמלה.
נמל התעופה הבין-לאומי של נאשוויל

נמל התעופה הבין-לאומי של נאשוויל (באנגלית: Nashville International Airport;‏ IATA:‏ BNA,‏ ICAO:‏ KBNA) הוא נמל תעופה ציבורי/צבאי הממוקם בחלק הדרום מזרחי של נאשוויל, טנסי, ארצות הברית. עם הקמתו בשנת 1937, שמו המקורי היה ברי פילד, שממנו נגזרים מזהי ה-ICAO וה-IATA שלו. הטרמינל הנוכחי נבנה ב-1987, ונמל התעופה קיבל את שמו הנוכחי ב-1988. לנמל התעופה הבין-לאומי של נאשוויל יש ארבעה מסלולים ומשתרע על פני כ-18,430 דונם של קרקע.
לנמל התעופה טסות 30 חברות תעופה, 26 מסחריות ו-4 למטען בלבד (ומתוכן 7 חברות תעופה זרות) ויש לו 585 טיסות ממריאות ונוחתות ביום-יום עם טיסות ללא הפסקה ל-101 שדות תעופה בצפון אמריקה ואירופה. בסיס משותף ברי פילד, לשעבר בסיס המשמר הלאומי ברי פילד ממוקם בנמל התעופה הבין-לאומי של נאשוויל. הבסיס הוא ביתם של אגף 118 ושל טייסת חיל הפרשים האווירית 1/230 צבא המשמר הלאומי של טנסי.
שירותים > טרמינל

לנמל התעופה יש טרמינל אחד עם חמישה מתחמים ובסך הכל 54 שערים. כל הטיסות הבין-לאומיות שאינן מאושרות מראש עוברות במתחם T. שערים C4-C11 ממוקמים במתחם מרוחק.
מתחם A מכיל 6 שערים.
מתחם B מכיל 10 שערים.
מתחם C מכיל 26 שערים.
מתחם D מכיל 6 שערים.
מתחם T מכיל 6 שערים.
שירותים > בידור

בהתאם למסורת של נאשוויל כ"עיר המוזיקה", נמל התעופה מציג מוזיקה חיה במספר מסעדות שלו (אחרי השיקוף הביטחוני). נכון לינואר 2023, ישנם שישה אזורי מוזיקה כאלה, עם סך כולל של למעלה מ-700 מופעים בכל שנה.
שירותים > שטיח

במשך כעשור, רצפות הטרמינל של נמל התעופה היו מכוסות שטיח בדוגמה ייחודית, עם דפוסים מתערבלים שכבות על גבי גוני חום וצבעים נייטרליים אחרים. חשבון אינסטגרם (לא רשמי) של מעריצים עבור השטיח שהחל ב-2018 הפך להצלחה משמעותית, וצבר למעלה מ-28,000 עוקבים וללא ספק עוזר לבסס את השטיח כחביב המעריצים בקרב הציבור. באוגוסט 2020, למרות העתירה לנמל התעופה לשמור על השטיח, הודיע נמל התעופה כי הוא מתכנן להחליף את השטיח בעיקר באריחי טרצו אך גם, במקומות מסוימים, בשטיח בעל דוגמה שונה. במשך זמן מה לאחר ההכרזה, מכרה החנות המקוונת של נמל התעופה שטיחי דלת העשויים מאריחים שאינם בשימוש של השטיח הישן.
סטטיסטיקה > יעדים מובילים

| דרגה | עיר | נוסעים | חברות תעופה |
| --- | --- | --- | --- |
| 1 | ג'ורג'יה אטלנטה, ג'ורג'יה | 532,000 | דלתא, סאות'ווסט |
| 2 | קולורדו דנבר, קולורדו | 465,000 | יונייטד, סאות'ווסט, פרונטיר |
| 3 | מדינת ניו יורק ניו יורק-לה גוארדיה, ניו יורק | 409,000 | אמריקן, ג'ט בלו, דלתא, סאות'ווסט, ספיריט |
| 4 | קרוליינה הצפונית שארלוט, קרוליינה הצפונית | 402,000 | אמריקן, סאות'ווסט |
| 5 | פלורידה אורלנדו, פלורידה | 380,000 | סאות'ווסט, ספיריט, פרונטיר |
| 6 | אילינוי שיקגו-או'הייר, אילינוי | 374,000 | אמריקן, יונייטד, סאות'ווסט |
| 7 | טקסס דאלאס/פורט וורת', טקסס | 370,000 | אמריקן |
| 8 | קליפורניה לוס אנג'לס, קליפורניה | 292,000 | אמריקן, דלתא, סאות'ווסט, ספיריט |
| 9 | פנסילבניה פילדלפיה, פנסילבניה | 272,000 | אמריקן, סאות'ווסט, ספיריט, פרונטיר |
| 10 | נבדה לאס וגאס, נבדה | 260,000 | סאות'ווסט, סאן קאנטרי (אנ'), ספיריט, פרונטיר |
| דרגה | עיר | נוסעים | חברות תעופה |
| --- | --- | --- | --- |
| 1 | קנדה טורונטו-פירסון, קנדה | 109,513 | אייר קנדה, ווסט ג'ט, סוופ (אנ'), פלייר (אנ') |
| 2 | הממלכה המאוחדת לונדון-הית'רו, הממלכה המאוחדת | 52,745 | בריטיש איירווייז |
| 3 | מקסיקו קנקון, מקסיקו | 27,416 | ג'ט בלו, סאות'ווסט |
| 4 | קנדה קלגרי, קנדה (אנ') | 23,726 | ווסט ג'ט |
| 5 | קנדה מונטריאול-טרודו, קנדה | 5,449 | אייר קנדה |
| 6 | קנדה אדמונטון, קנדה (אנ') | 5,147 | פלייר (אנ') |
סטטיסטיקה > נתח שוק של חברות תעופה

| דרגה | חברות תעופה | נוסעים | אחוזים |
| --- | --- | --- | --- |
| 1 | סאות'ווסט איירליינס | 9,281,000 | 55.28% |
| 2 | אמריקן איירליינס | 1,847,000 | 11.0% |
| 3 | דלתא איירליינס | 1,509,000 | 8.99% |
| 4 | סקייווסט איירליינס | 621,000 | 3.7% |
| 5 | ריפבליק איירווייז | 839,000 | 5.0% |
| 6 | אחרות | 2,691,000 | 16.03% |
הערות שוליים

↑  "BNA airport data at skyvector.com". skyvector.com. נבדק ב-25 באוגוסט 2022. {{cite web}}:  (עזרה)
↑  "Tennessee Army National Guard Aircraft Arrive at Joint Base Berry Field". dvidshub.net. ארכיון מ-16 באוקטובר 2021. נבדק ב-16 באוקטובר 2021. {{cite web}}:  (עזרה)
1 2 3 4 5 6  "BNA Terminal Map". נבדק ב-27 באוקטובר 2023. {{cite web}}:  (עזרה)
↑  "Nashville International Airport® Unveils Satellite Concourse to Accommodate Growing Travel Demand". נבדק ב-27 באוקטובר 2023. {{cite web}}:  (עזרה)
↑  "Nashville International Airport". Nashville Music City. Nashville Convention & Visitors Corp. 24 במרץ 2019. נבדק ב-23 בינואר 2023. {{cite web}}:  (עזרה)
1 2 3  Hale, Steven (26 באוגוסט 2020). "The BNA Carpet Is Dead, Long Live BNA Carpet". Nashville Scene. נבדק ב-23 בינואר 2023. {{cite news}}:  (עזרה)
↑  Breslow, Josh (25 באוגוסט 2020). "Iconic BNA carpet to be removed from Nashville International Airport". WKRN.com. WKRN News 2. נבדק ב-29 בינואר 2023. {{cite news}}:  (עזרה)
1 2  "Nashville, TN: Nashville Metropolitan (BNA)". United States Department of Transportation Bureau of Transportation Statistics. נבדק ב-16 באוגוסט 2023. {{cite web}}:  (עזרה)
↑  "International_Report_Passengers". U.S. Department of Transportation. נבדק ב-10 במרץ 2021. {{cite web}}:  (עזרה)
| --- | --- |
בקרת זהויות :  ISNI: 0000 0000 8959 5434  LCCN: no2010002924  VIAF: 130589719   WorldCat (עם VIAF): 130589719 
פנים הטרמינל
מסדרון בשנת 2021 בתוך נמל התעופה הבין-לאומי של נאשוויל, עם השטיח בעיצוב הישן.
סמונידס איש אמורגוס

| --- | --- |

 לידה:  המאה ה־7 לפנה״ס סאמוס, יוון 
 פטירה:  המאה ה־6 לפנה״ס 
 שפות היצירה:  יוונית עתיקה 
 סוגה:  שירה יאמבית 
 
ערך זה עוסק במשורר היאמבי. אם התכוונתם למשורר הלירי, ראו .
סמונידס איש אמורגוס (יוונית עתיקה: Σημωνίδης ὁ Ἀμοργῖνος) הוא משורר יווני מהמאה השביעית לפנה"ס של שירה יאמבית ואלגרית. שירתו שרדה כציטוטים המצוטטים בידי סופרים ומשוררים אחרים. יצירות הידועה והארוכה ביותר עוסקת בסיווג של נשים. שמו של המחבר לקוח מתוך אזכורו במספא ספרי לקסיקון, בניהם הלקסיקון המפורסם "ספר האטימולוגיה הגדול" (Ἐτυμολογικὸν Μέγα).
נווה וב

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 רכס הרים:  קרחון סיפרר 
 קואורדינטות:  72°42′S 166°18′E﻿ / ﻿72.7°S 166.3°E﻿ / -72.7; 166.3
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינווה וב(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינווה וב
 
נווה וב (באנגלית: Webb Névé) הוא מקפא קרחוני (נווה), באזור חוף פנל של ארץ ויקטוריה, שבאנטארקטיקה.
הנווה ממוקם בראשו של קרחון סיפרר.
היסטוריה > מקור השם

שמו של הנווה ניתן לו על ידי משלחת החקר הצפונית (the Northern Party) מטעם משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1966–1967.
הנווה נקרא על שמו של איש יחסי הציבור של המשלחת דקסטר ווב (Dexter Webb), אשר נהרג בטרם החל לכהן בתפקידו.
נס הדגים

נס ריבוי הדגה הראשון, מאת רפאל (1515). ישו נראה ישוב בסירה עם השליחים
נס ריבוי הדגה השני, מאת דוצ'ו (המאה ה-14). ישו ניצב על החוף
כנסיית הבכורה של פטרוס בה לפי המסורת נעשה נס הדגים השני: בקדמת התמונה נראים סלעים בצורת לב שמסמלים את צעדיו של ישו
נס הדגים או נס ריבוי הדגה הוא שניים מניסי ישו המתוארים בברית החדשה. על פי המסופר, ישו ביצע ניסים אלו בכנרת, ושבמהלכם פגש את השליחים לאחר שאלה לא הצליחו בדיג, הורה להם להשליך את רשתותיהם אל מי האגם ואלה נמלאו דגים באורח ניסי. על אף הדמיון בין שני הניסים, הם נבדלים זה מזה בעיקר בכך, שהראשון אירע בעת משרתו של ישו עלי אדמות, והשני לאחר קומו מן המתים. באמנות נבדלים שני הניסים בכך, שבראשון יושב ישו בסירה בעוד שבשני הוא ניצב על החוף.
הנס הראשון

הנס הראשון התרחש סמוך לכפר נחום, בעת שישו נשא דברים בפני העם, ובעקבותיו חברו אליו השליחים והלכו אחריו:
"וַיְהִי כַּאֲשֶׁר דָּחַק הֲמוֹן הָעָם לִשְׁמֹעַ אֶת־דְּבַר הָאֱלֹהִים וְהוּא עֹמֵד עַל־יַד יָם־גִּנֵּיסָר׃ וַיַּרְא שְׁתֵּי אֳנִיּוֹת עֹמְדוֹת עַל־יַד הַיָּם וְהַדַּיָּגִים יָצְאוּ מֵהֶן וְהֵם מְכַבְּסִים אֵת הַמִּכְמֹרוֹת׃ וַיֵּרֶד אֶל־אַחַת מִן־הָאֳנִיּוֹת אֲשֶׁר הִיא לְשִׁמְעוֹן וַיְבַקֵּשׁ מִמֶּנוּ לְהַעֲבִירוֹ מְעַט מִן־הַיַּבָּשָׁה אֶל־הַיָּם וַיֵּשֶׁב וַיְלַמֵּד אֶת־הָעָם מִתּוֹךְ הָאֳנִיָּה׃ וַיְהִי כְּכַלּתוֹ לְדַבֵּר וַיֹּאמֶר אֶל־שִׁמְעוֹן הַעֲבֵר אֶל־עֹמֶק הַיָּם וְהוֹרִידוּ אֶת־מִכְמְרוֹתֵיכֶם לָצוּד׃ וַיַּעַן שִׁמְעוֹן וַיֹּאמֶר אֵלָיו מוֹרֶה כָּל־הַלַּיְלָה יָגַעְנוּ וְלֹא אָחַזְנוּ מְאוּמָה אַךְ עַל־פִּיךָ אוֹרִיד אֶת־הַמִּכְמֹרֶת׃ וַיַּעֲשׂוּ־כֵן וַיִּלְכְּדוּ דָגִים הַרְבֵּה מְאֹד וַתִּקָּרַע מִכְמַרְתָּם׃ וַיָּנִיפוּ יָד אֶל־חַבְרֵיהֶם אֲשֶׁר בָאֳנִיָּה הַשְּׁנִיָה לָבוֹא אֲלֵיהֶם וּלְעָזְרָם וַיָּבֹאוּ וַיְמַלְאוּ אֶת־שְׁתֵּי הָאֳנִיּוֹת עַד־לִשְׁקֹעַ׃ וַיְהִי כִּרְאוֹת שִׁמְעוֹן פֶּטְרוֹס אֶת־זֹאת וַיִּפֹּל לְבִרְכֵּי יֵשׁוּעַ וַיֹּאמַר אֲדֹנִי צֵא־נָא מֵעָלַי כִּי־אִישׁ חוֹטֵא אָנֹכִי׃ כִּי שַׁמָּה הֶחֱזִיקָה אוֹתוֹ וְאֶת־כֹּל אֲשֶׁר עִמּוֹ עַל־צֵיד הַדָּגִים אֲשֶׁר צָדוּ׃ וְכֵן גַּם אֶת־יַעֲקֹב וְאֶת־יוֹחָנָן בְּנֵי זַבְדַּי אֲשֶׁר הִתְחַבְּרוּ עִם־שִׁמְעוֹן וַיֹּאמֶר יֵשׁוּעַ אֶל־שִׁמְעוֹן אַל־תִּירָא מֵעַתָּה צוֹד תָּצוּד אֲנָשִׁים׃ וַיּוֹלִיכוּ אֶת־הָאֳנִיּוֹת אֶל־הַיַּבָּשָׁה וַיַּעַזְבוּ אֶת־הַכֹּל וַיֵּלְכוּ אַחֲרָיו."
כנסיית פטרוס הקדוש בטבריה מוקדשת לנס זה.
הנס השני - לכידת 153 דגים

בפרק 21 החותם את הבשורה על-פי יוחנן, מסופר כי השליחים יצאו לדוג בכנרת בלילה, אך לא לכדו דבר עד אור יום. ישו אשר קם מן המתים נגלה להם על החוף בבקר אך הם לא הכירוהו.
ישו צעק לעברם מן החוף, האם הצלחתם לדוג דגים כלשהם? כאשר הם ענו בשלילה  מגיב ישו: "השליכו את הרשת לצדה הימני של הסירה ותמצאו". לאחר שעשו זאת, הם העלו ברשתם שלל גדול מאוד של 153 דגים גדולים וכבדים, עד כדי כך שהם לא הצליחו לגרור את הרשת מרוב הדגים. לפי המסורת הנוצרית זהו אחד הנסים של ישו שאירעו לאחר צליבתו ותקומתו מן המתים. המסורת מזהה את התרחשותו של נס זה בכנסיית הבכורה של פטרוס בעין שבע שבצפון-מערב הכנרת.
הנס השני - לכידת 153 דגים > ציטוט מבשורת יוחנן

1 וַיְהִי אַחֲרֵי־כֵן וַיֹּסֶף יֵשׁוּעַ לְהֵרָאוֹת אֶל־תַּלְמִידָיו עַל־יָם טִיבַרְיָה וְזֶה־דְּבַר הֵרָאוֹתוֹ אֲלֵיהֶם׃ 2 שִׁמְעוֹן פֶּטְרוֹס וְתוֹמָא הַנִּקְרָא דִידוּמוֹס וּנְתַנְאֵל מִקָּנָה אֲשֶׁר בְּאֶרֶץ הַגָּלִיל וּבְנֵי זַבְדַּי וְעוֹד שְׁנַיִם אֲחֵרִים מִתַּלְמִידָיו יָשְׁבוּ יַחְדָּו׃ 3 וַיֹּאמֶר אֲלֵיהֶם שִׁמְעוֹן פֶּטְרוֹס הִנְנִי הֹלֵךְ לָדוּג וַיֹּאמְרוּ אֵלָיו גַּם־אֲנַחְנוּ נֵלֵךְ עִמָּךְ וַיֵּצְאוּ וַיֵּרְדוּ בָאֳנִיָּה וְלֹא לָכְדוּ מְאוּמָה בַּלַּיְלָה הַהוּא׃ 4 הַבֹּקֶר אוֹר וְיֵשׁוּעַ עָמַד עַל־שְׂפַת הַיָּם וְהַתַּלְמִידִים לֹא יָדְעוּ כִּי יֵשׁוּעַ הוּא׃ 5 וַיֹּאמֶר אֲלֵיהֶם יֵשׁוּעַ בָּנַי הֲיֵשׁ־לָכֶם דָּבָר לֶאֱכֹל וַיֹּאמְרוּ לֹא׃ 6 וַיֹּאמֶר לָהֶם הַשְׁלִיכוּ הַמִּכְמֹרֶת מִימִין לָאֳנִיָּה וְתִמְצָאוּ וַיַּשְׁלִיכוּ וְלֹא־יָכְלוּ עוֹד לִמְשֹׁךְ אֹתָהּ מֵרֹב הַדָּגִים׃ 7 וַיֹּאמֶר הַתַּלְמִיד הַהוּא אֲשֶׁר יֵשׁוּעַ אֲהֵבוֹ אֶל־פֶּטְרוֹס הִנֵּה־הָאָדוֹן וַיְהִי כִּשְׁמֹעַ שִׁמְעוֹן פֶּטְרוֹס כִּי הוּא הָאָדוֹן וַיַּחְגֹּר אֶת־מְעִילוֹ כִּי עֵירוֹם הָיָה וַיִּתְנַפֵּל אֶל־הַיָּם׃ 8 וְהַתַּלְמִידִים הַנִּשְׁאָרִים בָּאוּ בַסְּפִינָה כִּי לֹא הִרְחִיקוּ מִן־הַיַּבָּשָׁה כִּי אִם־כְּמָאתַיִם אַמָּה וַיִּמְשְׁכוּ אֶת־הַמִּכְמֹרֶת עִם־הַדָּגִים׃ 9 וַיְהִי בַּעֲלוֹתָם אֶל־הַיַּבָּשָׁה וַיִּרְאוּ וְהִנֵּה גַּחֲלֵי־אֵשׁ עֲרוּכִים וְדָגִים עֲלֵיהֶם וְלֶחֶם לֶאֱכֹל׃ 10 וַיֹּאמֶר אֲלֵיהֶם יֵשׁוּעַ הָבִיאוּ מִן־הַדָּגִים אֲשֶׁר לְכַדְתֶּם עָתָּה׃ 11 וַיַּעַל שִׁמְעוֹן פֶּטְרוֹס וַיִּמְשֹׁךְ אֶת־הַמִּכְמֹרֶת אֶל־הַיַּבָּשָׁה וְהִיא מְלֵאָה דָּגִים גְּדוֹלִים מֵאָה וַחֲמִשִּׁים וּשְׁלשָׁה וְלֹא נִקְרְעָה הַמִּכְמֹרֶת אַף־כִּי רַבִּים הָיוּ׃ 12 וַיֹּאמֶר אֲלֵיהֶם יֵשׁוּעַ בֹּאוּ בְרוּ־לָחֶם וְאֵין אִישׁ מִן־הַתַּלְמִידִים אֲשֶׁר מְלָאוֹ לִבּוֹ לִשְׁאֹל מִי אָתָּה כִּי יָדְעוּ אֲשֶׁר הוּא הָאָדוֹן׃ 13 וַיָּבֹא יֵשׁוּעַ וַיִקַּח אֶת־הַלֶּחֶם וַיִּתֵּן לָהֶם וְאֶת־הַדָּגִים׃ 14 וְזֹאת הַפַּעַם הַשְּׁלִישִׁית אֲשֶׁר־נִרְאָה יֵשׁוּעַ אֶל־תַּלְמִידָיו אַחֲרֵי קוּמוֹ מֵעִם הַמֵּתִים׃
הנס השני - לכידת 153 דגים > סיפור הנס

ישו נראה אל תלמידיו פעמים אחדות לאחר מותו על הצלב ותקומתו מן המתים. יום אחד, בפעם השלישית, הוא נראה אליהם בנסיבות מיוחדות: לאחר ששמעון פטרוס, תלמידו האוהב והמסור ביותר של ישו החליט שהוא רוצה לצאת לדייג לילי, משהו שהוא היה רגיל לעשות כמשלח יד. הצטרפו אליו עוד שישה מתלמידי ישו: תומא, נתנאל, יעקב, יוחנן ועד שניים מן התלמידים. הם לא הצליחו בדיג ובבקר עם האור הראשון הם החלו לחזור לכיוון החוף. מרחוק נראתה להם על החוף דמותו של ישו שקראה לעברם ואמרה "בני, האם יש לכם דגים שאפשר לאכול? הם לא זיהו אותו וענו שלא. ואז אמר להם ישו, השליכו את המכמורת בצד ימין של הסירה שלכם ותמצאו. הם עשו כדבריו ולכדו דגים בכמות כה גדולה שלא הצליחו להעלות את המכמורת מלאת הדגים לסירה. אחד התלמידים שישו אהב במיוחד (כנראה יוחנן בן זבדאי אחי יעקב) זיהה שמדובר בישו, והוא אמר לשמעון פטרוס: "זה האדון!". פטרוס שהיה עירום התלבש וקפץ מיד לים וחתר בשחייה לעבר החוף. (היבט של הסיפור שמודגם לעיתים קרובות באמנות הנוצרית), בעוד שאר התלמידים שנותרו המשיכו לחתור לעבר החוף עם כל שלל הדגים. המכמורת הייתה מלאה ב-153 דגים גדולים, ועל אף ששלל הדגים היה כבד (הדגים היו גדולים מאוד) המכמורת לא נקרעה. כולם עלו ליבשה ופגשו את ישו שכבר הכין מדורה עם דגים שהיו לו וניצלו על הגחלים ולחם. ישו ביקש שיוסיפו עוד מן הדגים שלכדו זה עתה לגחלים הבוערות, והזמין אותם לסעוד יחד אתו, ישו הציע להם מן הדגים הצלויים ומן הלחם. התלמידים ידעו שהוא ישו, האדון, ולכן אף לא עלה על דעתם לשאול אותו מי הוא.
קטע זה היה באופן מסורתי אחת הקריאות הליטורגיות שלאחר חג הפסחא, ודרשות הושמעו עליו בין היתר על ידי אוגוסטינוס מהיפו  וג'ון קריסוסטום.
הנס השני - לכידת 153 דגים > פרשנות > 153 דגים

ציון המספר המדויק של 153 דגים שימש מזה זמן נושא לדיון בין מלומדים וחוקרי מקרא שונים., יש שטענו כי למספר 153 יש משמעות עמוקה, כאשר הוצעו השערות סותרות רבות. הוצע למשל שהוא מורכב מסכום החזקה השלישית כל ספרה בודדת במספר 153, כלומר: 13+53+33=153.
בדיון על כמה מההשערות הללו, מציע התאולוג ד.א. קרסון כי "אם למבשר (יוחנן) יש סמליות כלשהי שקשורה למספר 153, הוא הצפין אותה היטב", בעוד שהשערתם של חוקרים אחרים שמציינים "שאין משמעות סמלית למספר 153 הדגים בבשורת יוחנן כ"א 11 זכתה לתמיכה רחבה".
בדברי הימים ב' פרק ב' פסוק 17, מתארים את שלמה המלך כמי שערך מפקד של הגרים: "וַיִּסְפֹּר שְׁלֹמֹה, כָּל-הָאֲנָשִׁים הַגֵּירִים אֲשֶׁר בְּאֶרֶץ יִשְׂרָאֵל, אַחֲרֵי הַסְּפָר, אֲשֶׁר סְפָרָם דָּוִיד אָבִיו; וַיִּמָּצְאוּ, מֵאָה וַחֲמִשִּׁים אֶלֶף, וּשְׁלֹשֶׁת אֲלָפִים, וְשֵׁשׁ מֵאוֹת". ככל הנראה אין קשר בין הדברים.
הנס השני - לכידת 153 דגים > המשמעות הסמלית

נס לכידת 153 הדגים בא זמן קצר לפני הפרידה הסופית של ישו מתלמידיו, באותה הזדמנות אשר בה ישבו יחד סביב למדורה ולאחר שסעדו את ליבם, ממנה ישו את שמעון פטרוס להיות השליח שינהיג את שאר השליחים והתלמידים לאחר שיפרד מהם יינשא לשמים, אל אלוהים, עתיק היומין (דניאל ז' 14-13, בשורת יוחנן כ"א 15–19). השליחים אמורים להמשיך להפיץ את הבשורה וישו דואג להנהגת המשך. לכידת שלל הדגים נועדה לשמש להם מופת לכך שהם עתידים "לדוג" בני אדם, כלומר לגרום להם להישמע לבשורה, להאמין ולהיוושע, בדיוק כפי שהבטיח להם בתחילת דרכם המשותפת להיות "דייגי אנשים" (בשורת מתי ד' 18–22, בשורת מרקוס א' 16–20, בשורת לוקס ה' 1–11).
ראו גם

הנסים של ישו